ddrg/super_eurlex huggingface dataset:
2.10

ser positivt på et handlingsprogram for oversvømmelsessikring med såvel kortsigtede som landsigtede målsætninger. På kort sigt er det bydende nødvendigt, at eksisterende initiativer videreføres, især dem, der har gennemførelse af strukturforanstaltninger for øje. Lokale og regionale myndigheder skal gøre deres yderste for at gennemføre konkrete forebyggende aktioner mod oversvømmelser i foregribelse af handlingsprogrammet;
1.30

værdsætter, at hvidbogen kommer ind på spørgsmålet om samarbejde med udviklingslandene for at hjælpe dem med at opbygge forsyningspligtydelser af kvalitet. Adgang til grundlæggende tjenesteydelser er et afgørende instrument til fremme af udviklingen. Desværre savnes der fælles principper for forsyningspligtydelser på internationalt plan og ligelige finansieringsvilkår. For at deltage i udviklingen af forsyningspligtydelser i udviklingslandene bør EU definere en regional samarbejdspolitik, som gør det muligt at opbygge offentlige goder på verdensplan via skabelse af solide lovgivningsmæssige og institutionelle rammer for at fremme investeringer i grundlæggende forsyningspligtydelser;
5.1

påpeger, at der er mere og mere, som tyder på, at især kvinder påvirkes af globaliseringen. Globaliseringen har en negativ indvirkning på et voksende antal kvinder, både i absolutte tal samt i forhold til mænd. For eksempel møder kvindelige producenter betydelige hindringer for at kunne deltage i de nye økonomiske aktiviteter, som globaliseringen genererer. Det skyldes ofte fordomsfulde holdninger enten rettet direkte mod kvinder eller i politikken og lovgivningen for sektoren af mikrovirksomheder og små virksomheder, hvor kvinder er dominerende. For eksempel har globaliseringen indebåret en forbedring af mange andre kvinders økonomiske og sociale status. Det gælder bl.a. de millioner af kvindelige arbejdstagere, som er blevet integreret i det globale produktionssystem. Som lønarbejdere har de højere indkomster end under deres tidligere arbejdssituation — som enten bestod af slavelignende arbejdsforhold inden for familien eller en fattig og usikker eksistens i den uformelle økonomi. Lønnet beskæftigelse har også givet disse kvinder større potentiel økonomisk uafhængighed og ofte en højere social status i selv de mest undertrykkende patriarkalske samfund;
1.2

glæder sig over det foreslåede budget til gennemførelsen af programmet, der beløber sig til 1 055 mio. euro, idet det peger på, at det er nødvendigt at holde budgettet på et højt niveau for at kunne dække de store behov med 27 deltagerlande (25 medlemsstater plus Bulgarien og Rumænien). Der er i virkeligheden tale om et marked i tre hastigheder med store forskelle, hvad angår udviklingen i av-sektoren, der kan svinge lige fra et højt niveau til et ikke-eksisterende niveau. Det høje budget er en anerkendelse af den betydningsfulde rolle, som av-sektoren spiller for udbredelsen af kulturelle værdier, opbygningen af en fælles europæisk identitet og de europæiske borgeres selvopfattelse;
1.10.

påpeger ligesom meddelelsen, at der er god grund til at fjerne hindringerne for den internationale handel med økologiske produkter. Fri handel garanterer tilstrækkelig adgang til regioner, hvis eget udbud ikke er tilstrækkeligt, og styrker også anvendelsen af miljøvenlige dyrkningsmetoder uden for Fællesskabet. International handel er vigtig, så man kan opnå en økonomisk fornuftig udvidelse af aktiviteterne. Samtidig er der grund til at understrege, at principperne for bæredygtig udvikling, der er udgangspunktet for økologisk landbrug, er basis for en styrkelse af den lokale og regionale produktion og omsætning. Som forudsætning for optagelse af tredjelande på ligestillingslisten skal ikke blot de nødvendige økologiske produktionsforskrifter være opfyldt, men også de øvrige EU-fødevareproduktionsstandarder.
2.13

konstaterer, at Kommissionens indsats for at udvikle rammerne for styring af rettighederne til digitalt indhold og at indbyde de forskellige parter til fælles diskussioner er nødvendig, samt at indehavere af digitale rettigheder vil blive tilskyndet til at nå til enighed om graden af interoperabilitet;
2.1

Adgang til tjenesteydelserne: I meddelelsen fastslås det, at næsten 40 % af EU's befolkning vil være over 65 i 2051. De yngre segmenter i denne aldersgruppe udgøres af personer, der har levet og arbejdet i et elektronisk miljø, og som derfor kan forventes at være fortrolige med og trygge ved e-sundhed, forudsat at den nødvendige kvalitetskontrol har været udøvet i den periode, de har haft kendskab til systemet. I de første år af det 21. århundrede kan mange i de ældre aldersgrupper dog have begrænset erfaring med e-sundhed, og nogle har måske ikke de nødvendige it-kundskaber til at få maksimalt udbytte af udviklingen inden for e-sundhed. Det er typisk denne aldersgruppe, der kan forventes at kræve øget adgang til sundhedsydelser. Det er nødvendigt at indføre systemer, der sikrer, at deres interesser bliver tilgodeset. Der vil i en årrække være behov for at tilbyde borgere adgang til sundhedsydelser via andre kommunikationskanaler, f.eks. via telefon. Der bør også stilles skriftligt materiale til rådighed.
2.2

henstiller, at der i tidsrummet forud for den fulde tiltrædelse gennemføres drøftelser om det regionalpolitiske ansvar i Rumænien og bestræbelserne på at styrke de lokale og regionale myndigheders position, således at Rumænien senest i 2007 kan påvise effektive lokale administrative strukturer, som formår at klare de krav og udfordringer, som knytter sig til EU-medlemskab;
1.13

fremhæver nødvendigheden af, at det regionale og lokale niveau inddrages tidligt i optagelsesprocessen, og at miljøområdet, som er et af de store områder inden for EU-acquis'et af betydning for det regionale og lokale niveau, får høj prioritet; konstaterer, at der er gjort nogle fremskridt på miljøområdet, og at den administrative kapacitet er styrket, men at den skal styrkes, yderligere, bl.a. med sigte på en forbedret koordinering mellem de involverede administrationer;
2.14

henleder opmærksomheden på, at Bulgarien i lyset af den ambitiøse tidsplan for forelæggelse af den nationale udviklingsplan har tildelt de lokale og regionale myndigheder et særligt ansvar for fastlæggelse af passende lokale og regionale udviklingsplaner, hvilket for det første vil bidrage til større nøjagtighed i den nationale udviklingsplan og for det andet skabe de rette betingelser for en passende og ligeværdig deltagelse af kommunerne og regionerne i gennemførelsen af strukturfondene;
4.4

går ud fra, at ELAA's forslag er et holdbart grundlag for en fremtidig ordning; men for at sikre effektiv kontrol finder udvalget det helt nødvendigt, at Kommissionen både repræsenteres i og organisatorisk medvirker i det organ, der ifølge ELAA's forslag skal tage sig af informationsfremskaffelse, -anonymisering og -formidling. Desuden bør det efter udvalgets opfattelse overvejes at lade al information passere Kommissionen eller en af den udpeget observatør, eller endog at anbringe det nævnte organ i Kommissionen Det ville give Kommissionen mulighed for grundigt at analysere informationsudvekslingens konsekvenser for markedet og konkurrencen. Da der først kan ventes pålidelige resultater efter et godt stykke tid, kunne det være en god ide at vedtage en tidsbegrænset, forsøgspræget ordning med mulighed for forlængelse;
1.5

understreger især, at de regionale og lokale aktører spiller en central rolle, eftersom de har ansvaret for at modtage personer, der har behov for international beskyttelse, og for foranstaltninger til fremme af integrationen. Udvalget beklager derfor, at det ikke er lykkedes for Kommissionen i sit forslag at sikre en tilstrækkelig bred høring af de lokale og regionale myndigheder i forbindelse med planlægningen af programmets gennemførelse og beslutningen om finansieringen heraf. Især er det ikke lykkedes i forslaget at sikre, at de regionale og lokale aktører som udviklere af god praksis kan deltage i Fællesskabets tiltag;
1.33

er enig med undersøgelsen i, at der er behov for at tackle det uregulerede arbejdsmarked og skyggeøkonomien, idet det anføres, at »skyggeøkonomien vurderes til at udgøre mellem 7 og 16 % af EU's BNP, hvilket dog på ingen måde udelukkende kan tilskrives ulovlig indvandring«. Sort arbejde bør omdannes til lovlig beskæftigelse, og det blev indføjet som en af de ti prioriteter i beskæftigelsesretningslinjerne for 2003. Nogle medlemsstater opstillede særlige foranstaltninger for udenlandske arbejdstagere og ureglementerede indvandrere i deres nationale handlingsplaner for 2003, og Regionsudvalget bifalder Haag-programmets opfordring til medlemsstaterne om at opfylde de mål, som den europæiske beskæftigelsesstrategi har fastsat for at begrænse omfanget af det uregulerede arbejdsmarked;
1.5

mener, at de ovenfor nævnte faktorer er en nødvendig forudsætning for at foreslå indhold og former for finansiering af projekter, der stemmer overens med hovedlinjerne i EU's miljøpolitik (og EU- Miljøagenturets indsats); i modsat fald vil forslaget til forordning om Life+ snarere blive opfattet som en finansieringsteknik, hvis logik er vanskelig at gennemskue, og de projektansvarlige vil ikke klart kunne placere EU's prioriteter og mulighederne for at integrere deres egne initiativer;
1.15

erkender, at bestemmelsen om, at et samtykke, som gives ved en arbejdskontrakts undertegnelse, er ugyldigt, vil yde en vis grad af beskyttelse af arbejdstagere, som ellers kunne føle sig presset til at give deres samtykke. Det skal imidlertid anerkendes, at en arbejdstager tidligt i sit ansættelsesforhold hos en ny arbejdsgiver måske ønsker at benytte sig af muligheden for at arbejde i mange timer for at tjene flere penge, og derfor skal det gøres klart, hvornår en arbejdstager har denne ret. Dette vil være særligt relevant i tilfælde, hvor arbejdstagere ansættes på korte kontrakter for at hjælpe til i sæsonbestemte spidsbelastningsperioder. Da der heller ikke er udbredt enighed om definitionen af en prøveperiode, kan det yderligere krav om, at en arbejdsgiver ikke må give sit samtykke i en prøveperiode, ikke blot føre til fortolkningsmæssige problemer, men også betyde, at en arbejdstager ikke får mulighed for at tjene flere penge.
2.17

bemærker med bekymring, at de »nyskabende aktioner« er forsvundet, eftersom de har tjent til at gennemføre pilotprojekter af stor interesse for og indvirkning på arbejdsmarkedet, beskæftigelsen og erhvervsuddannelserne. Regionsudvalget mener, at det ville være hensigtsmæssigt at videreføre et innovationsinstrument, som ikke »udvandes« i de generelle ESF-foranstaltninger, men som bevarer et vist præg af en samlet aktion med EU's støtte og på EU's initiativ. Dette ville gøre det muligt at eksperimentere med nye fremgangsmåder vedrørende beskæftigelse, arbejdstagere, mænd og kvinder, social integration og regionale forskelle;
2.10

anbefaler, at medlemsstaterne endnu engang overvejer oprettelsen af en fond for tilpasning til væksten eller globaliseringen via EU's strukturfonde, der ville gøre det muligt for EU at gribe ind, hvis en lokal eller regional økonomi rammes af en krise på grund af omstrukturering; Regionsudvalget mener, at denne fond kun bør anvendes, hvis der er nået en regional tærskel, defineret ud fra antallet af arbejdstagere, der er ramt af omstruktureringschokket, som ikke kunne foregribes, omfanget af den regionale arbejdsløshed og indvirkningen på regionalt BNI. Regionsudvalget er enigt i, at fonden bør omfatte foranstaltninger til afbødning af chok, hvad angår menneskelige ressourcer, f.eks. gennem uddannelse og omflytning af arbejdstagere, og anbefaler, at denne fond oprettes inden for EU's budget som en permanent uafhængig fond med sit eget faste, årlige budget. Regionsudvalget går ind for, at der afsættes 1 mia. EUR om året til fonden;
1.2

mener, at den demografiske udvikling og behandlingen af dens følger bør debatteres på europæisk, nationalt, regionalt og lokalt plan; denne debat er en del af Lissabon-strategien og bør give svar på, hvordan man kan — styrke solidariteten mellem generationerne, ved at unge, pensionister og ældre inddrages bedre i samfundet, — fremme livskvaliteten, et højt sundhedsniveau for alle samt livslang læring også for pensionister, — sikre, at produktionssystemerne og de sociale sikringsordninger svarer til det aldrende samfunds krav, — sikre, at aldring tages i betragtning i alle politiske foranstaltninger — fremme familiens og enlige forsørgeres sociale status; mener, at der bør skabes et bedre socialt klima og mere fordelagtige rammer for familierne, børnene og deres forældre eller forsørgere samt for plejeafhængige personer og deres familiemedlemmer på alle områder, så borgerne kan virkeliggøre deres egne livsstrategier og projekter som par og forældre under hensyntagen til de forskellige familietypers og familiemedlemmers særlige interesser og behov. En vigtig forudsætning herfor er at sikre familiernes økonomiske eksistens og fremtidsperspektiver. Den økonomiske politik og arbejdsmarkedspolitikken er en direkte forudsætning for en succesfuld familiepolitik;
2.11

anmoder alle med ansvar for at gennemføre standarder, især de foreløbige selvstyreinstitutioner (PISG) i Kosovo, om at tage skridt til at samarbejde med EU og internationale institutioner, at se videre end gennemførelsen af standarder og at være parate til at implementere EU-lovgivning, også på lokalt plan;
3.7

er bekymret over, at universiteterne endnu ikke er blevet tilstrækkeligt bevidste om behovet for at åbne sig for nye grupper af studerende, orientere sig mod livslang læring og tilbyde øget adgang til en akademisk uddannelse som forudsætning for at kunne klare de demografiske og strukturelle udfordringer i de næste årtier. Det bifalder derfor Kommissionens plan om at sætte dette spørgsmål øverst på dagsordenen for en europæisk debat og lover at støtte den heri;
9.

for at genskabe de europæiske borgeres tillid til det europæiske projekt opfordrer Regionsudvalget EU-institutionerne til: — at træffe beslutninger der fortsat er udestående på de områder, hvor EU tilfører en reel merværdi for Europas borgere, — at begynde at fungere på en meget mere decentraliseret måde, under efterlevelse af og til fremme af nærhedsprincippet, som også bør anvendes på substatslige niveauer, — at EU proaktivt viser, at en politisk union ikke vil underminere EU's kulturelle og sproglige mangfoldighed, — at vise, at EU vil give borgerne muligheder for at udvikle deres personlige og erhvervsmæssige erfaringer på europæisk plan, — at etablere en varig tovejsdialog med Europas borgere, — at fremme en kultur, der er præget af større åbenhed, navnlig ved at gøre Rådets arbejdsgang mere tilgængelig, således at borgerne bedre kan forstå og deltage i EU's beslutningsproces,
2.9

støtter og fremhæver Rådets forslag om at opstille mål for tidsrummet efter 2012; ligesom Rådet mener det, at det for udviklede lande er hensigtsmæssigt at opstille reduktionsmål på 15-30 % frem til 2020 på baggrund af referenceværdierne i Kyoto-protokollen; efter dette tidspunkt henstiller det, at der opstilles værdier, som ligger på linje med konklusionerne fra Miljørådet (60-80 % i 2050);
2.18

anser det for vigtigt at udvikle tværgående kompetencer, som gør det muligt at bevæge sig fra et arbejdsområde til et andet via videreuddannelse;
4.6

gør opmærksom på, at den nationale regionaludviklingspolitik med fordel kan udformes på grundlag af et enkelt juridisk instrument, idet man herved undgår, at der som hidtil anlægges forskellige strategier for hver enkelt intervention, og på, at nationale tiltag til fremme af regional udvikling ligeledes med fordel kan programmeres på flerårig basis;
2.4.3

foreslår, at de nationale handlingsplaner også kommer til at omfatte et afsnit om regionale anliggender, der skal have til formål at gøre de administrative tiltag på lokalt plan mere fleksible og mere effektive; foreslår endvidere, at de nationale programmer til forenkling af lovgivningen — som foreslået af Kommissionen — ledsages af høringer af de lokale og regionale myndigheder, således at regioner og kommuner kan få et bedre indblik i reformen.
6.3

er tilfreds med Kommissionens indsats for at udvikle lovrammerne for statsstøtte til tjenesteydelser af almindelig økonomisk interesse. De mindre velstående regioner såvel som regioner med alvorlige og permanente naturlige eller geografiske handicaps har også interesse i at have en mere gunstig ramme for udviklingen af deres tjenesteydelser af almindelig økonomisk interesse såvel som en klar og komplet ramme for de tjenesteydelser, som må anses for at have en økonomisk betydning i modsætning til tjenesteydelser uden økonomisk relevans;.
2.3

mener, at det europæiske plan er bedre egnet til at tackle problemerne på indvandrings- og arbejdsmarkedsområdet, men at der dog bør udvises særlig stor omhu ved fastlæggelsen af betingelserne for indrejse og ophold. På den ene side må det sikres, at disse betingelser ikke kommer i konflikt med de enkelte medlemsstaters ret til at fastlægge omfanget af indvandringen på deres område, og på den anden side må denne ret ikke få negative følger for de andre medlemsstater. Alt for restriktive betingelser giver ikke de medlemsstater, som måtte ønske det, mulighed for at give adgang for et bestemt antal indvandrere, hvilket kan få alvorlige følger for den økonomiske konkurrenceevne i de pågældende medlemsstater og deres regioner. Anbefaler derfor, at det i forbindelse med en fremtidig lovgivning om betingelser for indrejse nøje undersøges, om disse er forenelige med de forskellige nationale, regionale og lokale situationer;
1.29

understreger, at Kommissionen skal have tæt kontakt til forskningsverdenen for at opretholde troværdighed og uvildighed i sine oplysnings- og forebyggelsesvirksomhed. Et struktureret og koordineret samarbejde på europæisk plan med henblik på erfaringsudveksling, videndeling og forskning i udvikling inden for sundhed og forbrug kan have en betydelig merværdi for medlemsstaterne, hvilket udvalget da også har påpeget i sin udtalelse om det syvende rammeprogram for forskning, teknologisk udvikling og demonstration (CdR 155/2005 fin). Det skal ske i tæt tilknytning til det europæiske rammeprogram for forskning;
1.28.

insisterer på behovet for at bevare den kulturelle og sproglige mangfoldighed. Indskrænkningen til et enkelt hovedsprog inden for IKT (10) må ikke få negative konsekvenser for det nødvendige udbud af specialiserede tjenester til borgerne på andre sprog eller respekten for den kulturelle og sproglige mangfoldighed;
2.22

opfordrer Kommissionen til også at fastholde industrien på dens forpligtelser og til via forskellige foranstaltninger at arbejde for at få nedbragt forbrugerpriserne på energieffektivt apparatur og teknologi i tilknytning til vedvarende energiformer; erklærer sig enigt med Europa-Parlamentet i, at der for enkelte teknologiers vedkommende inden for de seneste år er opnået bemærkelsesværdige omkostningsreduktioner, men der er behov for yderligere reduktioner, hvis foranstaltninger til forøgelse af energieffektiviteten skal blive attraktive for almenheden;
8.9

Regionsudvalget opfordrer endvidere Kommissionen til at arbejde for, at der indbygges foranstaltninger i de nationale reformprogrammer inden for rammerne af Lissabon-strategien, som sigter mod; — at styrke bestræbelserne på at bekæmpe den voksende fare for social udstødelse blandt unge ved især på alle niveauer at fremme initiativer, der forbedrer alle unges adgang til alle rettigheder (sociale, politiske, borgerlige) og deres fulde udøvelse af disse rettigheder; — at fremme ungdomspolitikker i de nationale reformprogrammer og at sætte gennemførelsen heraf højt på dagsordenen; — at hjælpe dygtige unge i en vanskelig økonomisk situation til at nå de højeste uddannelsesniveauer og forebygge, at de forlader skolen før tid;. — at tilbyde de unge et system af passende sociale afbødeforanstaltninger; — at fremme kunst og kreativitet blandt unge ved at støtte selvstændig virksomhed på disse områder; — at iværksætte specifikke støtteordninger, som gør det muligt for unge generelt og især unge med lav indkomst, unge arbejdsløse, unge med handicap, unge kvinder og unge indvandrere at deltage i det sociale og politiske liv; — at støtte unge, som lever i ugunstigt stillede landdistrikter, i at blive integreret kulturelt, socialt og arbejdsmæssigt; — at tilskynde til frivilligt ungdomsarbejde.
iv)

Respekt og tolerance — Fremme af et samfund præget af større samhørighed og arbejde på at udrydde stereotyper og fordomme. Et vigtigt værktøj til at opnå dette kunne være gennem anvendelsen af kulturelle arrangementer, herunder musik, drama og sport. Kommissionen kunne f.eks. sponsorere sådanne arrangementer og samarbejde med nationale, regionale og lokale organer og civilsamfundet for at sikre afholdelse af arrangementerne i alle deltagende lande. De forskellige arrangementer kunne afsluttes med en stor europæiske festival, der kombinerer 2007 som Det Europæiske År for Lige Muligheder for Alle og 2008 som Det Europæiske År for Interkulturel dialog. Arrangementet kunne finde sted i et af de to lande, der har formandskabet i 2008 (Slovenien/Frankrig);
2.8

anser det for nødvendigt, at handlingsplanen behandler spørgsmålet om skovtjenester af miljømæssig, kulturel og social karakter, så de værdsættes for deres egen skyld, og at det angives, hvordan en økonomisk vurdering af dem kan foretages, med henblik på at tilskynde skovejere og -forvaltere til at udbyde dem frivilligt på markedet. Hvor der ikke er et sådant marked, bør handlingsplanen foreslå metoder og foranstaltninger, som skaber mulighed for at overføre den beregnede miljøgevinst til skovejeren eller skovforvalteren som en indtægt;
2.10

Der er for det første behov for nationale forskningsprogrammer om forskellige aspekter af demografiske ændringer, f.eks. aldring, og det er vigtigt at forstærke koordinationen mellem de nationale programmer herom på europæisk plan. Regionsudvalget mener, at der kan udvikles et redskab til programkoordinering via et tværregionalt samarbejde inden for rammerne af ERA-NET-ordningen med henblik på et fremtidigt samarbejde i henhold til artikel 169. For det andet bør forskningen i temaet befolkningsaldring styrkes væsentligt mere i selve forskningsrammeprogrammet. Et relevant emne i den sammenhæng er spørgsmålet om »aktiv aldring«, som behandles i Kommissionens meddelelse »Flere ældre i arbejde — Senere udtræden af arbejdsmarkedet«. Aktiv aldring indebærer dog mere end som så, f.eks. at det er nødvendigt at udvikle viden om det sunde aldrende menneske og hvordan denne generation er og kan blive et aktiv for samfundet. I EU's medlemsstater findes der kulturelle forskelle og forskellige erfaringer med, hvordan man forholder sig til de demografiske ændringer, hvilket kunne danne udgangspunkt for en række forskellige forskningsspørgsmål, som kunne behandles med inddragelse af flere forskellige forskningsområder. Det gælder såvel virkningerne af en for lav fødselsrate, afvandring og stærkt faldende befolkningstal samt aldringsproblematikken set i relation til behov inden for sundhedsvæsen, omsorgsordninger og egenomsorg. Koordination af nationale og europæiske programmer nævnes i programmet »Samarbejde«, men Regionsudvalget mener, at denne koordination bør styrkes. Begrebet aldring indeholder også økonomiske og kulturelle aspekter. Udviklingen af samfundsmæssige løsninger og tilpasningsmodeller som svar på ændringen i samfundssammensætningen bliver en af de største politiske udfordringer i de kommende år, især på regionalt plan. Derfor er det også vigtigt, at det lokale og regionale niveau spiller en stor rolle, når forskellige nationale programmer udformes.